《题黄小松吴宝鼎砖拓本》
清代·周震荣

宁饮建业水，不食武昌鱼。武昌材瓦以朽腐，太初宫畔昭明居。

昭明楼阁高千丈，不作卑宫神禹想。尔时陶尽公卿，此日遗文搜嵻崀。

黄金斑斓车耳失，小篆犹存一十一。遥知鼛鼓偏荒村，木梯浮江非所恤。

苍苔碧藓吹东风，烧砖比玉坚相同。紫盖黄旗俱寂寞，荒凉铜雀大河东。

铜雀之研几春秋，此砖幸未经雕锼。江南春归花草稠，共醉田间聊以支吾头。

作者简介：（1730—1792）浙江嘉善人，字青在，一字筤谷。乾隆十七年举人。授江南青阳知县，移合肥，坐事罢去。再起直隶清苑县丞，迁永清知县，擢永定河南岸同知。好读书，购书都市，兼车累箧。工诗。尝助修《永清县志》。